Ukraina rahbari Pyotr Poroshenko YeI bilan viza rejimini bekor qilish vaqtini ortga hisoblovchi taymerning ochilish marosimida Ukraina sobiq Ittifoqqa hech qachon qaytmasligini ma’lum qildi. «Bu Rossiya imperiyasiga yakuniy «alvido» bo‘ladi va «Back in the USSR» so‘zlarini faqatgina Bitlzni tinglab, eshitishimiz imkoniyatini yaratadi», - deya prezidentning so‘zlarini keltiradi «112 Ukraina». Uning ta’kidlashicha, Ukraina «sobiq Ittifoqqa boshqa qaytmaydi». «Sababi biz – mag‘rur va erkin demokratik millat – Yevropa xalqlari oilasiga qaytmoqdamiz. Men bundan faxrlanaman», - deya ta’kidlab o‘tdi Poroshenko.